Aẓeṭṭa d yiwen seg yimahilen i xeddment tlawin n w At Buɣerdan At Ḥiğa ama d tid meqqren ama d tilmeẓẓyin, deg yal akud zemrent ad ẓḍent, llant tlawin i t-ixeddmen i tzenzut iwakken ad rebḥent adrim, ma d tiyaḍ llant tid i iteẓḍen kan i yiman nsent, akken daɣen i llant tlawin i tixeddem i tzenzut d yiman, ssuma temgarad gar tlawin-agi imi yal yiwet tebɣa ad d-terbeḥ iklyan, maca akken i gziɣ belli gar 18 000 ar 40 000 idinaṛen. Ẓeṭṭent aεlawen, igertyal, tiẓerbiyin, seg tlawin-agi i ittwassnen deg uzeṭṭa ad naf Nna Ṣaliḥa i yesεan 55 n yiseggasen deg leqdic-agi, d nettat akk i d tamecṭuḥt gar tid i iẓeṭṭen uyernu d nettat kan i d-yugran acku tid i tt-yezwaren ɣer umahil-agi meqqrit llant tid i teğğa tezmert ḥebsent taɣult-agi, llant daɣen tid i yemmuten.